**ZK/3-21/2023.**

**Határozat: 107  
 109-110**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2023. június 22-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2023. június 22-én** 08,19 órai kezdettel megtartott **nyílt** üléséről.

Jelen vannak: Czimondor Nándor alpolgármester, Czirákiné Pakulár Judit (08,31 órakor távozott az ülésteremből), Kötő Attila, Magyarné Kovács Judit, Stégli János és Vlasicsné Dörgönye Márta képviselők.

Az ülésen nincs jelen: Novák Ferenc polgármester.

Tanácskozási joggal jelen van: Horváth Attila jegyző, Torma László aljegyző, Horváthné Juhász Barbara pénzügyi osztályvezető, Fehér Zsolt Tiborné városfejlesztési osztályvezető, Szijártóné Gorza Klára könyvvizsgáló, Illés Gabriella projektmenedzser és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Czimondor Nándor: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Magyarné Kovács Judit és Stégli János képviselőt.

Czimondor Nándor: Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Czimondor Nándor: Tájékoztatja a képviselőtestületet, hogy a kiküldött meghívó 1 napirendi pontra tett javaslatot, melyet ismertet:

**Napirend:**

1. **Villamos energia közbeszerzése a Zalakarosi Családi- Élmény- ZÁRT  
   és Gyógyfürdő Zrt. részére 2024. - 2025. évre**Előadó: Novák Ferenc polgármester

Czimondor Nándor: Javasolja felvételre és nyílt ülésen tárgyalni 2. számú napirendként Ajánlatok elbírálása nemzeti eljárásrend szerinti, nyílt közbeszerzési eljárásban beérkezett ajánlatokról „Zalakaros Város Önkormányzata és intézményei részére villamos energia beszerzése 2023-II” tárgyában című napirendi javaslatot, 3. számú napirendként Zalakaros, Autóbusz pályaudvar csapadékcsatorna akna fedlap és Park utca burkolat alámosás javítása című napirendi javaslatot.

Szavazásra teszi fel az elhangzott napirendi pontok felvételére és tárgyalására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Czimondor Nándor: A napirend kiegészítésére vonatkozó döntés figyelembevételével szavazásra teszi fel a napirend elfogadására vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a  
napirend elfogadására vonatkozó javaslatot elfogadta.

**Az elfogadott napirend:**

1. **Villamos energia közbeszerzése a Zalakarosi Családi- Élmény- ZÁRT  
   és Gyógyfürdő Zrt. részére 2024. - 2025. évre**Előadó: Novák Ferenc polgármester
2. **Ajánlatok elbírálása nemzeti eljárásrend szerinti, nyílt közbeszerzési eljárásban beérkezett ajánlatokról „Zalakaros Város Önkormányzata és intézményei részére villamos energia beszerzése 2023-II” tárgyában**

Előadó: Novák Ferenc polgármester

1. **Zalakaros, Autóbusz pályaudvar csapadékcsatorna akna fedlap és Park utca burkolat alámosás javítása**

Előadó: Novák Ferenc polgármester

Czimondor Nándor: Javasolja zárt ülésen tárgyalni a 1. számú napirendi pontot. E napirend vonatkozásában az érintett gazdasági társaság vezetője kérte a napirendi pont zárt ülésen történő tárgyalását az irányítása alatt álló társaság gazdasági és üzletpolitikai érdekei védelme érdekében. Szavazásra teszi fel az elhangzott napirendi pont zárt ülésen való tárgyalására vonatkozó javaslatot, figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.

Szavazásra teszi fel a zárt ülés elrendelésére vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 107/2023. (VI.22.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő Villamos energia közbeszerzése a Zalakarosi Családi- Élmény- és Gyógyfürdő Zrt. részére 2024. - 2025. évre napirendi pont zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.

Czimondor Nándor: Bejelenti, hogy a képviselőtestület 08,21 órától zárt ülés keretében folytatja tovább munkáját.

Czimondor Nándor: Bejelenti, hogy a képviselőtestület 08,23 órától nyílt ülés keretében folytatja tovább munkáját.

**Napirend tárgyalása:**

**2. Ajánlatok elbírálása nemzeti eljárásrend szerinti, nyílt közbeszerzési   
 eljárásban beérkezett ajánlatokról „Zalakaros Város Önkormányzata és  
 intézményei részére villamos energia beszerzése 2023-II” tárgyában**

Előadó: Czimondor Nándor alpolgármester  
 (Előterjesztés a jegyzőkönyvhöz mellékelve. )

Czimondor Nándor: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 109/2023. (VI.22.) számú határozata:**Zalakaros Város Önkormányzata Képviselőtestülete:

1. **„**Villamosenergia beszerzése 2023-II” tárgyúközbeszerzési eljárást eredményessé nyilvánítja.
2. Az MVM Next Energiakereskedelmi Zrt. (1081 Budapest, II. János Pál pápa tér 20. adószám: 26713111-2-44) ajánlattevő ajánlatát érvényesnek nyilvánítja.
3. A közbeszerzési eljárás nyerteseként az MVM Next Energiakereskedelmi Zrt. (1134 Budapest, Váci út 17.) ajánlattevőt hirdeti ki nettó 70,390 Ft/kWh +27% Áfa ajánlati árral.
4. Felhatalmazza a polgármestert az ajánlati felhívás mellékletét képező villamos energia adás-vételi szerződés aláírására.
5. A szolgáltatás költsége 2023.07.01.-2023.12.31. időszakra Zalakaros Város Önkormányzata 2023. évi költségvetésében tervezésre került.

Határidő: azonnal

Felelős: Novák Ferenc polgármester

Operatív felelős: Illés Gabriella projektmenedzser  
 Verebélyi Miklós közbeszerzési szakértő, összegzés elkészítése

Horváthné Juhász Barbara pénzügyi osztályvezető – tájékoztatásul a   
 költségvetés számára

Horváth Attila: Tájékoztatást ad a Magyar Falu Program keretében „Út, híd, járda építése/felújítása” pályázat vonatkozásában: a tervező három tervezési szakaszra bontotta a teljes szakaszt, a maximálisan igényelhető összeg 45 millió forint, azonban technikai részletkérdések merültek fel, pályázni csak a 100%-ban önkormányzati tulajdonban lévő útszakaszok felújítására lehet, így a tervezett szakasz közel felére lehet csak pályázni.

Illés Gabriella: Kerüljön csökkentésre a 3 szakasz, ezt volt a képviselőtestület döntése, úgy, hogy a 45 millió forintba be tudjuk férni. Mivel csak 100%-os önkormányzati tulajdonú ingatlan területtel lehet pályázni, 300 méter szakaszra lehet csak benyújtani a pályázatot, a módosított szakaszra jelenleg nincs tervezői költségbecslés, a pályaszerkezetben is módosítani kell, nem tudja, hogy mennyi lesz a végleges költségvetés.

Czimondor Nándor: Most adódhat egy jobb helyzet is.

Magyarné Kovács Judit: Hány négyzetméter esik ki?

Fehér Zsolt Tiborné: Ez a Kilátó utca Kilátóhoz eső szakasza és a külterületi úton is van egy ilyen, ezt hosszszelvényileg ki kell korrigálnunk.

Magyarné Kovács Judit: Szükség lesz arra a területre, el kell kezdeni, hogy önkormányzati tulajdon legyen.

Fehér Zsolt Tiborné: Ahhoz, akár rendezési tervmódosítás is szükséges, művelés alól kivonás, ehhez kéri a képviselőtestület segítségét.

Czimondor Nándor: Ez hosszadalmas folyamat, el kell indítani.

Magyarné Kovács Judit: Ehhez kellettek a tervek. Ezt most megcsináljuk, a többit meg utána.

Czimondor Nándor: A tájékoztatást a testület tudomásul vette.

Czirákiné Pakulár Judit 08,31 órakor távozott az ülésteremből.

**3. Zalakaros, Autóbusz pályaudvar csapadékcsatorna akna fedlap és   
 Park utca burkolat alámosás javítása** Előadó: Czimondor Nándor alpolgármester

Czimondor Nándor: Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete felkéri a polgármestert, a Zalakaros, Autóbusz pályaudvar területén található csapadékcsatorna akna fedlapok javítására kérjen ajánlatokat.

2./ Zalakaros Város Önkormányzat Képviselőtestülete felkéri a polgármestert, - tekintettel arra, hogy a Torrens árokban folyó víz a Park utca és az Ibolya utca csatlakozásától nyugatra, a Park utca burkolatát alámosta- a balestveszély elhárítására és az út helyreállítására kérjen ajánlatokat.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 110/2023. (VI.22.) számú határozata:**

1./ Zalakaros Város Önkormányzat Képviselőtestülete felkéri a polgármestert, a Zalakaros, Autóbusz pályaudvar területén található csapadékcsatorna akna fedlapok javítására kérjen ajánlatokat.

2./ Zalakaros Város Önkormányzat Képviselőtestülete felkéri a polgármestert, - tekintettel arra, hogy a Torrens árokban folyó víz a Park utca és az Ibolya utca csatlakozásától nyugatra, a Park utca burkolatát alámosta- a balestveszély elhárítására és az út helyreállítására kérjen ajánlatokat.

Határidő: 2023. július 31.

Felelős: Novák Ferenc polgármester

Operatív felelős: Fehér Zsolt Tiborné városfejlesztési osztályvezető

Magyarné Kovács Judit: A Termáltó alatt a kerékpárútnál volt valamikor egy fakidőlés, megsérült a korlát, kb. 40 méter hosszan, a javítását szükséges lenne megrendelni.

Kötő Attila: Kérdés, kié a fa, ezt meg kell nézni, van-e rá biztosítás.

Magyarné Kovács Judit: 1 éve történt, amikor nagy vihar volt, azóta nincs rendben, akkor kellett volna megnézni.

Czimondor Nándor: Mivel a nyílt ülésen tárgyalandó napirend nem volt, megköszönte a részvételt, az ülést 08,53 órakor bezárta.

Kmft.

Czimondor Nándor  Horváth Attila

Alpolgármester Jegyző

Magyarné Kovács Judit Stégli János

Jkv. hitelesítő Jkv. hitelesítő